Béziers
Store norske leksikon,Geografi,Verdens geografi,Europa,Frankrikes geografi
Béziers er en by i Frankrike, i regionen Occitanie, departementet Hérault, ved elven Orb og Canal du Midi, 14 kilometer fra Middelhavet. Byen har 77 599 innbyggere (2018).
Béziers er et senter for handel med vin og brennevin. Byen har også produksjon av gjødningsstoffer og plantevernmidler og er et viktig jernbaneknutepunkt med store verksteder. Det er også en flyplass.Bykjernen domineres av den befestede katedralen Saint-Nazaire (1200–1300-tallet), samt ruiner av et romersk teater.Man regner med at Béziers ble grunnlagt i 625 fvt., og byen er dermed Frankrikes eldste by. Byen ble ødelagt og innbyggerne massakrert under korstoget mot albigenserne i 1209. Les mer i Store norske leksikon Frankrike Frankrikes geografi Frankrikes historie